Proestukkie: Huis van die wind – Sophia Kapp – Romanzablog
Proestukkie: Huis van die wind – Sophia Kapp	October 15, 2011October 15, 2011	Rosalie trap rem toe sy die imposante hek gewaar: swaar klippilare aan weerskante van die ingang en ‘n gietysterboog wat van die een kant na die ander strek en met sierlike letters die naam van die plaas aankondig.
En by die enkele geleenthede wat die verlange gedreig het om onhoudbaar te raak en sy wou toegee aan haar eie behoefte om hier te wees, was die gemors waarin sy en Edward was genoeg om haar net daar in Londen te hou. Hulle het mekaar liefgehad, sy en Edward. Eens op ‘n tyd het hulle mekaar seker liefgehad, elkeen op sy eie manier. En as hulle dalk ander soort mense was, as Edward net die vermoë gehad het om te wys wat hy voel, as sý net kon leer om hom te vertrou met haar eie menswees, sou hulle dalk ‘n sukses van hulle verhouding kon maak.
Toe hy skielik orent kom en na haar toe draai, gee sy onwillekeurig ‘n tree agteruit. Sy sien hoe sy oë vernou, hoe die een donker wenkbrou opwip, hoe hy regmaak om iets te sê.
“Ek … Hy …” Donker oë wag, weeg, stroop haar.
Amper lek sy oor haar lippe. “Hy’s in Kuala Lumpur. Hy werk daar aan ‘n projek.”
Posted in: Boeke, Skrywers | Tagged: Afrikaans, Lapa Uitgewers, liefdesverhale, Sophia Kapp	Post navigation
Wonderlike geleentheid vir alle boekwurms!Nuut van Alta Cloete: Geur van vervulling 4 thoughts on “Proestukkie: Huis van die wind – Sophia Kapp”	Maria Mouton says:
September 25, 2016 at 4:50 pm	Reply	Oelala! lekker leesgenot.
October 28, 2011 at 5:19 am	Reply	Ek stem eelhartig met Susan saam. Sophia op haar beste.
October 18, 2011 at 7:46 am	Reply	Ek het toe die boek dadelik gaan koop en kon dit nie neer sit nie. Dis ‘n uitstekende boek, alles wat jy in ‘n liefdesroman soek.
October 17, 2011 at 5:45 am	Reply	Kan nie wag om die boek te lees nie. Sophia weet hoe om met woorde te toor.